Wizara ya Masuala ya Wanawake na Watoto

Wizara ya Masuala ya Wanawake na Watoto kwa kifupi (MWCA) au Wizara ya Jinsia, Watoto na Ulinzi wa Jamii kwa kifupi ni (MGCSP) ni Wizara ya Serikali ya Ghana inayohusika na uundaji wa Sera zinazokuza uanzishwaji na uhamasihsaji na maendeleo ya masuala ya Wanawake na Watoto.

 Historia 
Wizara hii iliundwa mnamo mwaka wa 2001 wakati wa utawala wa raisi John Kufuor kwa dhumuni la kushughulikia masuala ya wanawake na watoto.

 Mawaziri waliowahi kuhudumu MWCA na MGCSP 
Mkuu wa wizara hiyo ni Waziri wa Masuala ya Wanawake na Watoto na Waziri wa Jinsia, Watoto na Hifadhi ya Jamii. Mkuu wa kwanza wa wizara ilipoundwa mwaka wa 2001 alikuwa Gladys Asmah na mkuu wa kwanza wa wizara ilipobadilishwa jina na kuitwa MGCSP Februari 2013 ni Nana Oye Lithur. 
YearMinister2001- 2005Gladys Asmah2005 - 2009Alima Mahama2009 - 2010Akua Sena Dansua (MP)2010 - 2012Juliana Azumah-Mensah (MP)2013 -  2017Nana Oye Lithur2017 -  2018Otiko Afisa Djaba2018 -  2020Cynthia Morrison (MP)
Orodha hii hapo juu ni mawaziri walio wahi kuhudumu Wizara hiyo tangu ilipoanzishwa .

 Mikakati na Malengo ya Wizara 
miongoni mwa malengo na mikakati ya Wizara ni kutunga Sera na miongozo juu ya maswala ya jinsia na watoto, kupendekeza programu zitakazokuza masuala ya Wanawake na Watoto na kuendeleza taasisi zinazohimiza na kuhamasisha harakati za  uwezeshaji Wanawake.

 Madhumuni 
Jukumu la wizara hiyo hulifanya ni kutetea matibabu bora kwa wanawake na watoto. Masuala ya kutia wasiwasi yanayojitokeza kwenye jamii dhidi wa Wanawake na Watoto hushughulikiwa na Wizara. Moja ya masuala hayo ni mwaka 2011 ambapo wizara ilitangaza kuwa ingeshirikiana na Idara ya Ustawi wa Jamii ya Ghana kufanya usajili upya wa vituo vyote vya watoto yatima nchini. Hii ilitokana na kuchapishwa kwenye vyombo vya habari kuhusu usimamizi mbovu wa baadhi ya Vituo vya watoto yatima nchini. Lengo kuu ilikuwa ni  kuwaondoa wasio na leseni ya shughulu hizo kwenye mfumo. Machapisho hayo yaliripoti kwamba vituo vya watoto yatima vilikuwa vikitumika kama sehemu za kupitisha usafirishaji haramu wa watoto na vimekuwa mahali pa dhuluma na kumekuwa na unyanyasaji wa hali ya juu ndani ya majumba hayo.

 Tuzo 
Wizara mwaka 2011 iliadhimisha Siku ya Kimataifa ya Wanawake mjini Accra. Wakati wa kusherehekea Tuzo za kwanza za Wanawake wa Ghana waliobobea katika nyanja mbalimbali zilifanyika katika Kituo cha Mikutano cha Kimataifa cha Accra. Siku ya tuzo hizo ilikuwa na mada ya ‘Kumwezesha Mwanamke wa Ghana kwa Maendeleo ya Taifa’. Wanawake 34 wa Ghana walitunukiwa tuzo katika sherehe hiyo kwa michango yao  mikubwa na inayoonekana kwa maendeleo ya kitaifa.

 Mafanikio 
Wizara kutoka 2001 imefanyia kazi masuala kadhaa  yanayohusiana na hali wasiwasi kwa wanawake na watoto. Mambo hayo yanajumuisha kwenye mtiririko wa haya yafuatayo: [2]

 Kukomesha biashara haramu ya watoto

 Kuongeza idadi ya wanawake katika sekta kuu za serikali

 Kuelimisha wanawake kuhusu ukatili wa majumbani

 Uboreshaji wa sheria ya unyanyasaji wa majumbani

 Marejeo 

Jamii:Wizara za Ghana
Jamii:Wanawake
Jamii:Ghana
Jamii:USLW Iringa
Jamii:Jinsia
Jamii:Haki za watoto